ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๓๔ (พ.ศ. ๒๕๓๐)เรื่อง กำหนดเครื่องรับวิทยุเป็นสินค้าที่ควบคุมฉลาก โดยที่ปรากฏว่า ขณะนี้เครื่องรับวิทยุเป็นสินค้าที่ประชาชนใช้กันอย่างแพร่หลายแต่การแสดงลักษณะเฉพาะยังไม่ชัดเจนดังนั้นเพื่อประโยชน์ในการใช้อย่างถูกต้องและปลอดภัยของผู้บริโภคสมควรกำหนดเครื่องรับวิทยุเป็นสินค้าที่ควบคุมฉลากอาศัยอำนาจตามความในมาตรา ๓๐ และมาตรา ๓๑แห่งพระราชบัญญัติคุ้มครองผู้บริโภค พ.ศ. ๒๕๒๒ คณะกรรมการว่าด้วยฉลากออกประกาศไว้ดังต่อไปนี้ข้อ ๑ให้เครื่องรับวิทยุเป็นสินค้าที่ควบคุมฉลากสินค้าใดมีเครื่องรับวิทยุเป็นส่วนประกอบอยู่ด้วยไม่ว่าสินค้านั้นจะมีเครื่องเล่นแถบบันทึกเสียง โทรทัศน์หรืออุปกรณ์อื่นใดอยู่ด้วยก็ตามให้สินค้าดังกล่าวในส่วนที่เกี่ยวกับเครื่องรับวิทยุต้องมีการควบคุมฉลากตามประกาศฉบับนี้ด้วย แต่ทั้งนี้ ไม่รวมถึงเครื่องรับวิทยุที่การมีไว้ในครอบครองต้องได้รับอนุญาตจากทางราชการข้อ ๒ประกาศนี้ไม่ใช้บังคับแก่เครื่องรับวิทยุที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(๑)เครื่องรับวิทยุดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only(๒) เครื่องรับวิทยุดังกล่าวต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิต ผู้ขายหรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๓เครื่องรับวิทยุที่จะนำออกขายต้องจัดให้มีฉลากรวมทั้งเอกสารหรือคู่มือตามที่กำหนดไว้ในข้อ๔ และข้อ ๕ข้อ ๔ฉลากต้องมีข้อความเป็นภาษาไทย ที่สามารถเห็นและอ่านได้ชัดเจนปิดหรือติดไว้ที่เครื่องรับวิทยุ และข้อความในฉลากอย่างน้อยต้องมีสาระสำคัญ ดังต่อไปนี้(๑) ต้องแสดงข้อความ เกี่ยวกับผู้ประกอบธุรกิจดังนี้(ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต(ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่น ผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)แบบหรือรุ่น (model)(๔)หมายเลขลำดับ (serialnumber)(๕)ระบบคลื่น(๖)ระบบกระแสไฟฟ้า(๗)แรงดันไฟฟ้า โดยระบุหน่วยเป็นโวลต์(๘)ความถี่ของกระแสไฟฟ้า โดยระบุหน่วยเป็นเฮิรตซ์(๙)กำลังไฟฟ้า โดยระบุหน่วยเป็นวัตต์(๑๐)คำเตือนเกี่ยวกับการป้องกันไฟฟ้าช็อก (shock) และความเสียหายที่อาจเกิดแก่เครื่องรับวิทยุและแบตเตอรี่เช่น (ก) ในกรณีไม่ใช้เครื่องรับวิทยุนาน ๆให้เอาแบตเตอรี่ออก (ข) ไม่ควรเสียบเต้าเสียบทิ้งไว้เมื่อไม่ได้ใช้เครื่อง (ค) เครื่องรับวิทยุที่ใช้ทั้งไฟฟ้าและแบตเตอรี่ให้เอาแบตเตอรี่ออกเมื่อใช้ไฟฟ้า (ง)ไม่ควรถอดฝาด้านหลังเครื่องรับวิทยุออกเพราะอาจถูกไฟฟ้าดูดได้ (จ) ควรเสียบเต้าเสียบให้แน่นและจับที่ตัวเต้าเสียบในขณะเสียบหรือดึงออกทุกครั้งกรณีตาม(๕) (๖) (๗) (๘) และ (๙) จะใช้สัญลักษณ์แทนข้อความนั้นก็ได้ข้อ๕เอกสารหรือคู่มือสำหรับเครื่องรับวิทยุต้องมีข้อความเป็นภาษาไทยที่สามารถเห็นและอ่านได้ตามความเหมาะสมและอย่างน้อยต้องมีสาระสำคัญ ดังต่อไปนี้(๑)วงจรไฟฟ้า(๒)การติดตั้งสายดิน และเสาอากาศ(๓)วิธีใช้(๔)การบำรุงรักษาข้อ๖ ให้เครื่องรับวิทยุที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๐มกราคม ๒๕๓๐มาลดี วสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ราชกิจจานุเบกษาเล่ม ๑๐๔/ตอนที่ ๓๙/ฉบับพิเศษ หน้า ๙/๔ มีนาคม ๒๕๓๐